Aldurinn er afstæður og ef einhver er lifandi sönnun þess þá er það hin 53 ára Halle Berry sem hefur aldrei verið í betra formi að eigin sögn . Nýverið birti hún mynd af magavöðvunum á Instagram og því fulljóst að aldur er engin fyrirstaða . Berry æfir mikið til að vera í góðu formi en þó er það mataræðið sem öllu máli skiptir að sögn þjálfara hennar . Berry fylgir tveimur megin reglum í mataræðinu : hún er á ketó og drekkur mikinn vökva . Á morgnanna fær hún sér eingöngu vatnsglas og í kjölfarið sinn daglega skammt af amínósýrum sem eru nauðsynlegar til vöðvauppbygginar . Skömmu síðar fær hún sér kaffi og bætir tveimur matskeiðum af MTC olíu í kaffið . Hún fer á æfingu fljótlega upp úr því og ef hún er orkulaus fær hún sér drykk sem er unninn úr rauðbeðum . Eftir æfinguna er komið að fyrstu máltíð dagsins sem inniheldur yfirleitt góðan bita af kjöti . Þetta er hárrétti tíminn til að borða að sögn þjálfara hennar því líkaminn er enn að jafna sig eftir æfinguna og þarf á næringu að halda . Hún fær sér steik eða kjúkling með steiktu græmneti á borð við grænkál eða spínat . Oft fær hún sér líka egg með eða jafnvel tvö þrjú egg í staðin fyrir máltíðina . Það sem eftir lifir dags er hún mikið að tína í sig grænmeti . Hún elskar avókadó og borðar mikið af þeim . Sem og lífrænt ræktuðum berjum . Í kvöldmat er lambakjöt oft á matseðlinum . Stundum sem steik og stundum sem ketó kássa sem inniheldur jafnframt mikið af blómkáli og öðru græmeti . Með þessum hætti stjórnar Berry líkama sínum en hún greindist með sykursýki fyrir 30 árum .